“Lokomotiv”ning mavsumoldi transferlari ma’lum bo‘ldi

Ushbu mavsumda Osiyo Chempionlar Ligasi yo‘llanmasi uchun kurash olib boradigan “temiryolchilar” transfer bozorida ham juda faol ishtirok etmoqdalar. Eng yaxshi himoya — hujum deganlaridek,  “Lokomotiv” bevosita chempionlik uchun asosiy raqiblaridan biri amaldagi chempion, Toshkentning yana bir jamoasi, “Bunyodkor” klubi futbolchilarini o‘z safiga qo‘shib oldi. Bu futbolchilar ichida nafaqat klubning, balki terma jamoa yetakchilari ham bor.

Ignatiy Nesterov (Bunyodkor), Anvar G‘ofurov (Bunyodkor), Jasur Hasanov (Bunyodkor), Lutfullo To‘rayev (Bunyodkor), Sardor Mirzayev (Neftchi), Eldor Isaboyev (Neftchi), Vyacheslav Shevchenko (Ukraina, “Aleksandriya”), Andrey Kojokar (Moldova, “Zimbru”) hamda “Lokomotiv-B” jamoasi tarbiyalanuvchilari A. Fayziyev va S. Safarovlar jamoaga qo‘shildilar.
A. Parvonov, S. Usmonxo‘jayev, Ilhom Suyunov, Aleksandr Shadrin.
Jamoa o‘z oldiga jiddiy maqsadlar qo‘ygani ushbu transferlardan ham ko‘rinib turibdi. Lekin tarkibda mahoratli futbolchilarga ega bo‘lish, bu hali maqsadga yetildi degani emas. O‘sha futbolchilarni murabbiy to‘g‘ri va kerakli joyda ishlata olsagina yuqori natijalar qayd etiladi. Buyog‘i endi Hakim Fuzaylovga ham bog‘liq.